Държавен вестник, бр. 94, 2023 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  94
(3) Когато първата среща в процедурата 
по медиация продължи и след изтичането на 
първия час, но приключи преди достигане на 
обща продължителност на срещите от три часа, 
медиаторът има право на възнаграждение за 
срещи с продължителност три часа.
(4) В случай на отстраняване или замя­
на на медиатора (чл. 37) той има право на 
възнаграждение, определено според продъл­
жителността на участието му в процедурата 
по медиация и при съответно прилагане на 
правилото на ал. 5.
(5) След приключване на първата среща 
в процедурата по медиация с продължител­
ност общо три часа медиаторът има право на 
възнаграждение според продължителността 
на участието си в процедурата по медиация, 
което се определя на час, като се отчитат 
всеки започнали 15 минути от часа.
(6) Когато в процедурата по медиация по 
съгласие на страните са участвали двама или 
повече медиатори, възнаграждение се заплаща 
за дейността на всеки един от тях.
(7) Броят на проведените медиационни 
срещи и тяхната продължителност се уста­
новява от справка-декларация, към която се 
прилагат и протоколите по чл. 42, ал. 1.
Чл. 48. (1) В случаите на определен от 
координатора медиатор, вписан в списъка 
към окръжен съд, различен от този, към 
който или в чийто съдебен район е съдебни­
ят център, където се провежда медиацията 
(чл. 33, ал. 4), на медиатора се заплащат от 
бюджета на съда разходите за пътни, дневни 
и квартирни, необходими за провеждане на 
процедурата по съдебна медиация, за която 
той е определен, по размери, предвидени в 
Наредбата за командировките в страната, 
приета с ПМС № 72 от 1986 г. (ДВ, бр. 11 от 
1987 г.).
(2) Алинея 1 се прилага и когато определе­
ният медиатор е вписан в списъка на съдебния 
център, в който се провежда медиацията, но 
мястото на провеждане на медиацията е извън 
населеното място, където е местоработата на 
медиатора или където се намира седалището 
на съда, към който е съдебният център.
(3) Когато страните изберат медиатор, впи­
сан в списъка към окръжен съд, различен от 
този, към който или в чийто съдебен район 
е съдебният център, където се провежда ме­
диацията (чл. 31, ал. 4), пътните, дневните и 
квартирните пари, свързани с процедурата по 
съдебна медиация, се заплащат от внесен от 
страните депозит, независимо дали страните са 
освободени от заплащане на такси и разноски 
по делото. Размерът на депозита се определя 
от координатора на центъра съгласно Наред­
бата за командировките в страната, приета с 
ПМС № 72 от 1986 г. (ДВ, бр. 11 от 1987 г.).
(4) Алинея 3 се прилага и когато избрани­
ят от страните медиатор е вписан в списъка 
на съдебния център, в който се провежда 
медиацията, но мястото на провеждане на 
медиацията е извън населеното място, къде­
то е местоработата на медиатора или където 
се намира седалището на съда, към който е 
съдебният център.
Чл. 49. (1) Когато страните заявят съгласие 
процедурата по медиация да продължи след 
завършване на първата среща по чл. 22, ал. 1 
от Закона за медиацията в същия съдебен 
център, те внасят предварително по сметка на 
съда, към който е разкрит центърът, разнос­
ките за възнаграждение на медиатора, както 
и други разноски, които могат да се дължат 
съгласно тази глава. Размерът на разноските 
се определя приблизително от медиатора 
съобразно очакваната продължителност на 
медиацията и се вписва в писменото съгла­
сие за продължаването на процедурата по 
чл. 38, ал. 2.
(2) При приключване на процедурата по 
медиация, когато предварително внесените 
разноски надхвърлят действителната про­
дължителност на срещите в процедурата, по 
искане на страните съответна част от сумата се 
възстановява след становище от координатора.
(3) Когато процедурата по медиация продъл­
жи по съгласие на страните след приключване 
на първата среща по чл. 22, ал. 1 от Закона 
за медиацията и без разноските за това да 
са внесени предварително, координаторът 
съобщава на страните да внесат разноските 
в едноседмичен срок след приключването на 
процедурата.
(4) Ако в случая на ал. 3 страните не вне­
сат разноските в указания срок, по искане на 
медиатора координаторът изготвя справка за 
продължителността на конкретната медиация, 
за размера на внесените суми, както и за 
размера на дължимите от страните разноски.
Чл. 50. При условията на чл. 12, ал. 3 от 
Закона за медиацията, когато в процедурата 
участват преводачи от чужд език, преводачи 
на български жестов език или други експер­
ти, възнагражденията за тях се определят от 
съдебния център с оглед извършената работа 
и направените разноски.
Чл. 51. (1) По реда на тази глава се опреде­
лят и разноските в случая, когато процедурата 
по медиация по предложение на медиатора и 
при изрично съгласие на страните продължи 
извън съдебния център след приключване на 
първата среща с продължителност три часа 
(чл. 40).
(2) В този случай разноските се внасят по 
сметка на съда, към който е разкрит съдебният 
център, в който е започнала процедурата по 
медиация.